section_heading: Filmovi
paragraph_text: Serijal uključuje trilogiju koju su napisali i režirali Lana i Andy Wachowski, producirao Joel Silver, te u kojoj glume Keanu Reeves, Laurence Fishburne, Carrie-Anne Moss i Hugo Weaving. Serijal je započeo 1999. godine filmom The Matrix u kojem se prikazuje novačenje hakera Nea u ljudsku pobunu protiv strojeva. Film je bio vrlo uspješan, zaradivši 460 milijuna dolara širom svijeta i postavši prvo izdanje na DVD -u u Americi koje je postiglo prodaju od tri milijuna primjeraka.